钦定古今图书集成/明伦汇编/氏族典/第242卷 > 张铸
## 钦定古今图书集成/明伦汇编/氏族典/第242卷 > 张铸

按《宋史张铸传》：“铸字司化，河南洛阳人。性清介，不事
生产。梁贞明三年举进士，仕后唐，历起居郎。明宗初，
转金部郎中。晋少帝即位，改河南令。开运二年，召为
秘书少监，转右庶子。周广顺初，为左谏议大夫。显德
三年，改秘书监，判光禄寺。宋初，加检校刑部尚书。建
隆四年卒。铸美姿仪，善笔札，及卒，身无兼衣，家人鬻”
其服马、园圃以葬。